המתקן הגרעיני בנתנז

המתקן הגרעיני בנתנז (בפרסית: تأسیسات هسته‌ای نطنز) ובשמו הרשמי המתקנים הגרעיניים על שם השהיד מוסטפא אחמדי רושאן (تأسیسات هسته‌ای شهید احمدی روشن) המכונה כאשאן (کاشان) הוא המתקן המרכזי להעשרת אורניום באיראן. המתקן נמצא כ-30 קילומטר צפונית-צפונית-מערבית מהעיר נתנז שבמרכז איראן (33°43′ צפון, 51°43′ מזרח), בסמוך לכביש הראשי. האתר הותקף שלוש פעמים ותהליכי הייצור הגרעיניים בו נפגעו. ב-13 ביוני 2025, כחלק ממבצע עם כלביא, נפגע המתקן קשות בעקבות תקיפה ישראלית שפגעה גם במבנה העילי וגם במתחם התת-קרקעי. ב-22 ביוני הותקף המתקן על ידי חיל האוויר האמריקני. פעילות המתקן בשנת 2002 חשף הדיסידנט האיראני עלירזה ג'עפרזאדה , חבר בארגון "המועצה הלאומית העליונה להתנגדות באיראן" (NCRI) המאגד גולים המתנגדים לממשלת איראן (ויש הטוענים חלק מארגון הגרילה מוג'אהדין ח'לק), כי בנתנז הוקם מתקן צנטריפוגות סודי להעשרת אורניום אשר נכרה במחוז יזד. ביוני 2003 שברה איראן את החותמים על אורניום לא מועשר והחלה בהעשרתו בצנטריפוגה בודדת, באוגוסט חיברה קסקדה קטנה של 10 צנטריפוגות, בהמשך חוברו הצנטריפוגות הגזיות לקסקדה של 164 צנטריפוגות מסוג P-1 (המכונות כך בשל מוצאן מפקיסטן). פקחי הסוכנות הבין-לאומית לאנרגיה אטומית (סבא"א) שביקרו באתר דיווחו על הרחבת האתר בנובמבר 2007. דיווח סבא"א מפברואר 2008 הראה כי איראן החלה להרכיב צנטריפוגות מתוחכמות יותר מ-P-1, בדגם המכונה P-2 או IR-2 על ידי איראן. ישנם משקיפים המעריכים כי האתר הוא "אתר ראווה" איראני בלבד, וכי פעילות ההעשרה המרכזית מוסתרת באתר אחר. טענות אלו נסתרות בתמונות לוויין מאמצע 2004 המעידות על עבודה מקיפה לביצור התקרה של האתר התת-קרקעי בבטון מזוין משוכלל וחומרים אחרים בעובי כולל של יותר מ-20 מטרים. הר המכוש ב-2007 טען מהדי אברישאמצ'י , נציג ה-NCRI, כי אתר תת-קרקעי גדול חדש מוקם בנתנז, כ-5 ק"מ מדרום לאתר המרכזי, בקרבת הכפר עבאסאבאד. אתר זה מקושר בשתי מנהרות לאתר נתנז הראשי. לימים נודע האתר כ"הר המכוש" (או "הר הפטיש"), שיועד להיות אתר הגרעין הממוגן ביותר באיראן. ניתוח משנת 2023 של מרכז ג'יימס מרטין העלה כי ככל הנראה איראן בונה מתקן בעומק של בין 80 ל-100 מטרים, נתון דומה לזה שבפורדו, ואילו ב-FDD הוערך כי הוא נבנה בעומק של 100 מטרים. לאחר מבצע עם כלביא, בספטמבר 2025, פורסם ב"וושינגטון פוסט" כי איראן החלה להאיץ את הבנייה במתקן הר המכוש. בנובמבר 2025 פרסם מכון ISIS דו"ח, לפיו מתקן הר המכוש עדיין אינו פעיל, אך הוסיפו כי לאחר עבודה ממושכת, נראה שבניית האתר, או לכל הפחות הבנייה של מתחם המנהרות עצמו, מתקרבת לסיומה. במהלך שנת 2026 חשף המכון צילומי לוויין שמהם עולה התרחבות תת-קרקעית משמעותית של האתר, וכן שהרפובליקה האסלאמית מיגנה את האתר כנגד מתקפות אוויריות. עוד עלה מהצילומים כי איראן נערכת להגעת כלי רכב כבדים שנושאים ציוד רגיש, וב-ISIS אף סברו שייתכן שאיראן כבר מעבירה ציוד לתוך המנהרות. פגיעות במתקן בשנת 2011, תולעת המחשב סטקסנט (Stuxnet) פגעה בתוכנית הגרעין האיראנית באמצעות פגיעה במערכות בקרה תעשייתיות מסוג SCADA מתוצרת חברת "סימנס" ששולטות בצנטריפוגות במתקן ההעשרה בנתנז. ב-2 ביולי 2020, בסביבות השעה 2 אחר הצוהריים, אירע פיצוץ במפעל לייצור צנטריפוגות במתקן ההעשרה הגרעיני בנתנז. קבוצה המכונה "ברדלסים של המולדת" קיבלה אחריות לפיגוע. גורמים איראנים אמרו כי ייתכן שהאירוע נגרם כתוצאה ממתקפת סייבר. בבוקר 11 באפריל 2021 התרחשה הפסקת חשמל במפעל צנטריפוגות בנתנז שגרמה לפיצוץ והרסה את מערכת החשמל של המפעל. על פי הערכת גורמי מודיעין אמריקאיים עשוי לעכב את העשרת האורניום במקום לפחות בתשעה חודשים. הרשויות האיראניות טענו כי הפיצוץ נגרם עקב מתקפת סייבר שבוצעה בידי ישראל. בליל 19 באפריל 2024, על פי פרסומים זרים, תקפה ישראל באמצעות מטוסי קרב מערכת מכ"ם מסוג S300 במתקן הגרעיני בנתנז שנועדה להגן על המתקן. תקיפה זו באה בתגובה למתקפת הכטב"מים מאיראן לישראל בהמשך לאירועי מלחמת חרבות ברזל. המשטר באיראן הכחיש תקיפה זו. ב-13 ביוני 2025, כחלק ממבצע עם כלביא, המתקן ספג פגיעה משמעותית מאוד, ולפי דיווחים, הושמד. מנכ"ל הסוכנות הבין-לאומית לאנרגיה אטומית רפאל גרוסי אמר כי המבנה העילי של מתקן ההעשרה בנתנז הושמד יחד עם תשתיות החשמל המרכזיות במתקן ונוצר זיהום רדיולוגי וכימי. ב-22 ביוני 2025 הותקף המתקן על ידי חיל האוויר האמריקני במסגרת תקיפת ארצות הברית את מתקני הגרעין באיראן. באותה תקיפה הופצצו גם מתקן פורדו להעשרה גרעינית והמתקן הגרעיני באספהאן. במרץ 2026, במהלך מבצע שאגת הארי, הותקף המתקן ונגרם נזק לשער הכניסה למתקן ולשני מבנים קטנים בתוך המתקן עצמו. ראו גם בסיס פרצ'ין מתקן פורדו להעשרה גרעינית תוכנית הגרעין האיראנית סטקסנט החבלה במפעל הצנטריפוגות בנתנז (2021) קישורים חיצוניים הערות שוליים